**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.12.2024, ora 08.00 – 09.12.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 09.12.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 08.12.2024, la ora 11:30, atenţionarea hidrologică nr. 104-COD GALBEN, valabilă în intervalul 08.12.2024, ora 22:00-10.12.2024, ora 08:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE** pe râurile din bazinele hidrografice: Prahova - afluenţii aferenţi sectorului aval S.H. Prahova **(judeţele: Prahova şi Ialomiţa)**, Buzău – afluenţii aferenţi sectorului aval Ac. Siriu – amonte S.H. Baniţa **(judeţele: Buzău, Covasna şi Prahova)**, Râmnicu Sărat – bazin superior şi afluenţi bazin mijlociu şi inferior **(judeţele: Buzău şi Vrancea)**, Putna – bazin superior şi afluenţi bazin mijlociu şi inferior **(judeţul Vrancea)**, Siret – afluenţii mici aferenţi sectorului aval confluenţă cu râul Trotuş – amonte confuenţă cu râul Putna **(judeţul Vrancea)**.

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***BUZĂU, COVASNA, IALOMIŢA, PRAHOVA şi VRANCEA*** (5 prefecturi) ***– COD GALBEN.***

**Debitele au fost** **în general în creștere** ca urmare a efectului combinat al precipitațiilor căzute în interval, cedării apei din stratul de zăpadă şi propagării, exceptând râurile din bazinele hidrografice: Tur, Crasna, Barcău, Crişuri, Arieş, Bega Veche, Bega, cursul Prutului, bazinul mijlociu şi inferior al Someşului şi cursurile inferioare ale Jiului şi Vedei, unde au fost relativ staționare.

Pe cursul mijlociu şi inferior al Mureşului debitele au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Râul Târgului, Teleajen, Moldova, bazinele superioare ale râurilor: Prahova, Suceava, Bistrița, Trotuş, Putna, Râmnicu Sărat, Buzău, pe cursul superior al Ialomiței şi pe cursul inferior al Siretului și mai mici (sub 30% din normalele lunare) pe râurile din bazinele hidrografice: Lăpuș, Crasna, Barcău, Crișul Negru, Crişul Alb, Timiș, Moravița, Nera, Cerna, Bârlad, pe unii afluenți din bazinul Jiului, Argeșului și din bazinul inferior al Oltului.

Formațiunile de gheață (gheață la maluri, năboi) existente pe unele râuri din nord–estul țării s-au menținut fără modificări importante.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general în creștere** ca urmare a precipitațiilor în curs, celor prognozate, cedării apei din stratul de zăpadă și propagării, exceptând râurile din bazinele hidrografice: Tur, Crasna, Barcău, Crișuri, Arieş şi bazinul mijlociu și inferior al Someşului, unde vor fi relativ staționare.

Pe cursul mijlociu şi inferior al Mureşului debitele vor fi în scădere.

Sunt posibile scurgeri importante pe versanți, torenți şi pâraie, viituri rapide pe râurile mici cu posibile efecte de inundații locale şi creşteri de debite şi niveluri, cu posibilitatea atingerii COTELOR DE ATENȚIE, pe unele râuri din bazinele superioare ale Ialomiței, Putnei, Râmnicului Sărat şi Buzăului.

Formațiunile de gheață existente (gheață la maluri, năboi) se vor menține fără modificări importante.

**DUNĂRE**

**Debitul la intrarea în ţară** (secţiunea Baziaş) în intervalul 08-09.12.2024 **a fost în scădere, având valoarea de 4200 m3/s,** sub media multianuală a lunii **decembrie (5200 m3/s).**

În aval de Porţile de Fier debitele au fost în scădere pe sectorul Gruia–Giurgiu și în creștere pe sectorul Oltenița–Tulcea.

**Debitul la intrarea în ţară** (secţiunea Baziaş) **va fi în scădere (4100 m3/s).**

În aval de Porţile de Fier debitele vor fi în scădere pe sectorul Gruia–Oltenița şi în creştere pe sectorul Călărași–Tulcea.

**A.B.A. Dobrogea Litoral** informează că în data de02.12.2024 fluviul Dunărea în **Secțiunea Cernavodă** a înregistrat un debit de**942 mc/s**, respectiv un nivel de ***-*5 cm*.***

În acest sens **se trece la încetarea aplicării fazei de atenționare/ avertizare** la folosințele care se alimentează cu apă din Dunăre pe sectorul Chiciu – Cernavodă – Hârșova:

-în scop potabil: S.C. R.A.J.A. S.A. Constanța – Sursa de apă potabilă Cernavodă;

-transport: C.N. A.C.N. Agigea cu alimentare apă din Dunăre;

-industrie: S.C. Sârme și Cabluri S.A. Hârșova;

-piscicultură: SC Aquarom Elite Distribution București–Amenajarea piscicolă Oltina și SC Danubiu Elite București –Amenajarea piscicolă Dunăreni.

**2.** **Situaţia meteorologică în intervalul 08.12.2024, ora 09.00 –09.12.2024, ora 06.00**

**Administraţia Naţională de Meteorologie (A.N.M.) a emis în data de 08.12.2024, la ora 10:00, informarea meteorologică nr. 157, valabilă în intervalul 08.12.2024, ora 10:00-09.12.2024, ora 23:00, vizând precipitații moderate cantitativ, ninsori și strat de zăpadă la munte și intensificări ale vântului: „**vor fi precipitații, duminică (8 decembrie), în regiunile estice, în noaptea de duminică spre luni (8/9 decembrie) acestea se vor semnala cu precădere în jumătatea sudică a țării, iar pe parcursul zilei de luni îndeosebi în nord, centru și est. Va ploua, în zonele montane vor fi precipitații mixte, iar la altitudini de peste 1700 m vor predomina ninsorile și se va depune strat nou de zăpadă (în general de 10...20 cm). Local se vor acumula cantități de apă de 10...20 l/mp și izolat de peste 25 l/mp în Moldova. Vântul va avea temporar intensificări, cu viteze în general de 40…45 km/h, în sudul Banatului, Bărăgan, Dobrogea și Moldova.”

Această informare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către toate Comitetele Judeţene pentru Situaţii de Urgenţă*(42 de prefecturi)**.**

**În ţară** vremea a fost în general închisă, cu nebulozitate persistentă, cu excepția regiunilor vestice și a extremității de sud-vest, unde pe parcursul zilei cerul a fost variabil. S-au semnalat precipitații sub formă de ploaie, la început în est și sud-est, iar noaptea aria acestora a cuprins vestul, sud-vestul și sudul țării. La munte, iar pe arii restrânse și în Transilvania, au fost precipitații mixte, însă la altitudini de peste 1500 m a nins și s-a depus strat nou de zăpadă, în general de 5...10 cm. În Moldova cantitățile de apă au depășit pe arii restrânse 15...20 l/mp. Vântul a prezentat intensificări în zona montană înaltă, cu viteze mai mari în Munții Banatului și în Carpații Meridionali, unde la rafală s-au depășit viteze de 70...90 km/h, iar pe alocuri și în sudul Banatului (în general cu viteze de 55...65 km/h). Este strat de zăpadă în cea mai mare parte a zonei montane, unde măsura, la ora 20, pe platformele stațiilor meteo*,* până la 55 cm în Munții Făgăraș, 57 cm în Munții Vrancei, 50 cm în Munții Ceahlău și izolat în Transilvania (până la 9 cm) și în nordul Olteniei (până la 5 cm). Temperaturile maxime, mai ridicate decât în mod normal în cea mai mare parte a țării, s-au încadrat între 2 grade la Târnăveni, Joseni, Miercurea Ciuc, Sibiu și Târgu Mureș - Zoo și 15 grade la Gorgova, iar la ora 06 se înregistrau valori cuprinse între -2 grade la Huedin și 11 grade la Gura Portiței și Mangalia. S-a semnalat ceață local în Oltenia, Muntenia, Moldova, Dobrogea și Transilvania și pe arii relativ restrânse în rest.

**Observație:** în intervalul de diagnoză au fost în vigoare 26 mesaje de atenționare cod galben pentru fenomene meteorologice periculoase imediate, dintre care 8 emise de către SRPV Sibiu, 5 de către SRPV Constanța, 4 de către SRPV Craiova, câte 3 emise de către SRPV Timișoara și SRPV Cluj-Napoca, 2 de către SRPV Bacău și 1 de către CNPM pentru Muntenia.

**La Bucureşti** vremea a fost închisă, cu valori termice diurne ușor mai ridicate decât cele normale pentru această perioadă. La începutul zilei a plouat slab, iar spre sfârșitul nopții s-au semnalat ploi ce au avut și caracter de aversă. Vântul a suflat slab și moderat. Temperatura maximă a fost de 7 grade la toate stațiile meteorologice, iar la ora 06 se înregistrau 6 grade. Noaptea, în unele cartiere s-a semnalat ceață.

**3. Prognoza meteorologică în intervalul 09.12.2024, ora 09.00-10.12.2024, ora 9.00**

**În ţară** vremea va fi caldă pentru această dată în sud-est și local în sud, iar în celelalte regiuni valorile termice diurne vor fi apropiate de normalul climatologic. Cerul va fi temporar noros în regiunile sudice, iar în rest nebulozitatea va fi persistentă. Pe parcursul zilei va ploua în Moldova, Maramureș și Transilvania, pe arii relativ extinse în Dobrogea și în Crișana, iar local și în celelalte regiuni. Seara și noaptea aria precipitațiilor va fi în restrângere spre regiunile nordice și nord-estice. În zonele montane, iar spre seară și în nordul Moldovei și estul Transilvaniei vor fi precipitații mixte, iar la altitudini de peste 1700 m vor predomina ninsorile și se va depune strat nou de zăpadă (în general de 10...20 cm). Cantitățile de apă vor fi de 10...20 l/mp, iar în Moldova, izolat de peste 25 l/mp. Vântul va sufla slab și moderat, cu unele intensificări în prima parte a intervalului în Dobrogea, Moldova, estul Transilvaniei și în Carpații Orientali. Temperaturile maxime se vor încadra între 4 și 11 grade, mai ridicate în sud-estul Munteniei și în Dobrogea, până în jurul a 15 grade, iar cele minime vor fi cuprinse între -3 și 5 grade. Se va semnala ceață, dimineața doar cu totul izolat, iar noaptea local în sud și centru și pe arii restrânse în rest.

**La Bucureşti** vremea va fi mai caldă decât în mod normal pentru această dată. Cerul va avea înnorări și va mai ploua la începutul zilei. Vântul va sufla slab și moderat. Temperatura maximă va fi de 9...11 grade și cea minimă de 0...2 grade. Noaptea se va forma ceață.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**